Den Permanente Udstilling for Dansk Kunsthåndværk og Kunstindustri
Den Permanente Udstilling for Dansk Kunsthåndværk og Kunstindustri, kaldet Den Permanente, kooperativ dansk virksomhed, stiftet 1931, oprindelig som et fast samlingssted for udstillere. Fra salgsudstillingen ved Vesterport i København solgtes medlemmernes arbejder efter censurering af en komité, valgt af medlemmerne. Den Permanente spillede en central rolle i netværket omkring Danish Moderns storhedstid fra 1950 til 1960'erne. Den Permanente blev opløst 1981, og navnet anvendtes en årrække derefter af en forretning, der solgte dansk kunsthåndværk.